OpenLLM-France/wikimedia huggingface dataset:
# Olin (Iowa)

Olin Iowako hiri bat da. Jones konderrian kokatua dago. 2010ean 698 biztanle zituen, 2,67 kilometro koadrotan banatuta.

## Ikus, gainera

* Jones konderria

## Kanpo estekak

* Datuak: Q1928020
* Multimedia: Olin, Iowa / Q1928020
# Olinalá (udalerria)

Olinalá Mexikoko udalerri bat da. Guerrero estatuan kokatua dago. 2010ean 24.723 biztanle zituen 705,71 km²ko azaleran. Herriburua [[Olinalá (Olinalá)|Olinalá]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3851157
* Multimedia: Olinalá Municipality / Q3851157
# Olinda Nova do Maranhão

Olinda Nova do Maranhão Brasilgo udalerri bat da, Maranhão estatuan kokatua. 13.577 biztanle ditu 197,636 km²ko eremuan.

## Ikus, gainera

* Maranhão

## Kanpo estekak

* Datuak: Q2065084
* Multimedia: Olinda Nova do Maranhão / Q2065084
# Olimpia zinema

Olimpia zinema Bilboko Abando auzoan dagoen Iparragirre kaleko 59. zenbakian zegoen zinema da. 1951eko maiatzaren 10ean zabaldu zen, garai hartan hiriaren kanpoaldea zen gunean. Zinearen sarrera nagusia Iparragirre kalean egon arren, eraikina Egaña kalean zehar hedatzen zen.

## Ezaugarriak

Zinema Bilboko Bide nagusian egondako izen bereko zinemaren ondorengoa izan zen 1940ko hamarkadatik aurrera. Bilboko aurrezki kutxak eraikina altxatu zuen Bide Nagusian eta Gran Via zinema egokitu zuten eraikinaren behekaldean.
Olimpia zinema 1980ko hamarkadara arte eskaini zituen zine emanaldiak, 1985eko ekainaren 30ean itxi zituen ateak. 1990eko hamarkadan Bilboko zinema askorekin gertatu bezala, ateak itxi zituen, eraikina eraberritu eta gimnasio bihurtu zuten. 2004an gimnasioak ateak itxi eta zinema eraitsi zuten, ondoren sei solairuko zaharren egoitza eraiki zuten toki berdinean, sarrera nagusia Egaña kalean zuela.

## Ikus, gainera

* Bilboko zinemen zerrenda

## Kanpo estekak

* (Gaztelaniaz) Olimpia zinemari buruzko informazioa Bilbao egunkarian.]
* Datuak: Q12265135
# Olindia

Olindia Tortricidae familiako tximeleta genero bat da. Bere espezie tipoa Tortrix ulmana da.

## Espezieak

| Espeziea | Irudia | Egoera |
| Olindia schumacherana | | daturik gabe |

## Kanpo estekak

* Datuak: Q10802493
* Multimedia: Olindia / Q10802493
* Espezieak: Olindia
# Olindina

Olindina Brasilgo udalerri bat da, Bahiako estatuan kokatua. 22.633 biztanle ditu 542,184 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1648508
* Multimedia: Olindina / Q1648508
# Olinda

Olinda Brasilgo hiria da, Pernambuco estatukoa. Artzapezpiku-egoitza.

## Historia

Portugaldarren kolonia-hiria izan zen.

## Ekonomia

Nekazaritza (azukre-kanabera eta tabakoa), nekazaritzaren inguruko industriak (azukre-findegiak) eta ehungintza dira ekonomia-jarduera nagusiak.

## Ondarea

Kolonia garaiko estiloko eliza eta monasterio asko ditu, XVI. eta XVII. mendean eraikiak gehienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q28301
* Multimedia: Olinda / Q28301
# Ordena (argipena)

Ordena hitzak esanahi eta erabilera hauek ditu:
* ordena edo hurrenkera, segida bateko elementuen bata bestearen ondorengo antolamendu-modua;
* ordena edo antolamendu egokia, arau baten araberako antolamendua; antolamendu horren ondoriozko egoera desiragarria;
* artean, ordena klasikoak,
** doriar ordena,
** joniar ordena,
** korintoar ordena,
** toskanar ordena,
** ordena konposatua,
** ordena erraldoia;
* erlijioan,
** ordenazioa,
** ordena erlijiosoak (hauetako batzuk, eskeko ordenak),
*** beneditarrak,
*** frantziskotarrak,
*** klaratarrak,
* ordena militarrak,
** Maltako Ordena,
** Tenpluko ordena;
* gizartean, ordena publikoa;
* zientzian,
** ordena, biologian organismoen sailkapenaren maila taxonomikoa.
# Ordena (biologia)

Taxonomia biologikoan, ordena organismoen sailkapenaren maila taxonomiko bat da. Maila hau klasearen eta familiaren artean dago. Badaude tarteko azpimailak ere, hala nola klasearen eta ordenaren artean dagoen goiordena, edo ordenaren azpitik dagoen subordena.

## Kontzeptuaren historia

Ordena izeneko maila taxonomikoa Augustus Quirinus Rivinus alemaniar botanikariak erabili zuen lehen aldiz, 1690eko hamarkadan argitaratu zuen landare sailkapenean. Carolus Linnaeusek bere erabilera orokortu zuen 1735ean argitaratu zen Systema Naturae liburuan, natura sailkatzeko sortu zituen hiru erreinuetan (alegia, mineraletan, landareetan eta animalietan) erabili baitzuen.
Frantziako botanika argitalpenetan, XIX. mendearen amaiera arte, famille hitza latinezko ordo hitzaren baliokide gisa erabili zen. Baliokidetasun hau egun erabiltzen den Nomenklatura botanikoaren nazioarteko kodearen aurrekari zuzena den Lois de la nomenclature botanique (1868) argitalpenean zehaztu zen.
Nomenklatura botanikoa finkatzeko 1906an egindako lehen nazioarteko arauetan, familia hitza frantziarren "famille" hitzak adierazten zuen maila bera izendatzeko erabili zen, eta ordena hitza maila altuago bat izendatzeko gorde zen.
Zoologian Linneoren ordenak modu koherenteagoan erabili ziren. Orduko zenbait izen oraindik ere erabiltzen dira (esaterako, Lepidoptera sitsak eta tximeletak sailkatzeko edo Diptera euliak eta eltxoak sailkatzeko).

## Kanpo estekak

* Datuak: Q36602
# Ordainsari bilatzaile (Star Wars)

Star Warseko fikziozko unibertsoan ordainsari bilatzailearen lanbidea zenbait pertsonaik praktikatzen zuten lanbidea da.
Lanbide hau galaxiako zailenetako bat, baina, aldi berean, hobekien ordainduetako bat zen. Norbaitek politikariren bat edo pertsona aberatsen bat aztoratzen zuen bakoitzean, soilik ordainsari bilatzaile bat kontratatzen zuen pertsona hori harrapa edo hil zezan. Ezagunenen artean honako hauek daude: Durge, IG-88, Boba Fett, Jango Fett, Djas Puhr, Aurra Sing, Greedo, Zam Wessell, 4-LOM, Feltipern Trevagg, Zuckus, Danz Borin, Bane Malar, Beedo, Ree-Yees, Bossk eta Dengar.

## Kanpo estekak

* Datuak: Q3834368
# Ordejarriak

Ordejarriak langileak lana egin ahal izateko egin behar dituen gastuei ematen zaien izena da. Esaterako, lanerako jantziak, dietak edo tresna-higadura ordejarriak dira.

## Kanpo estekak

* Datuak: Q25473111
# Ordalia

Ordalia edo Jainkoaren epaia bereziki Erdi Aroan akusatutako pertsonei aplikatzen zitzaizkien erritu eta proba magikoak ziren, emaitza ikusita haien errugabetasuna edo erruduntasuna erabakitzeko, hala nola burdina gorizko objektuak hartuz, besoa irakiten dagoen urtean sartuz edo bi pertsonen arteko auzien kasuan, biak duelu batean parte hartuz.

## Kanpo estekak

* Datuak: Q40745
* Multimedia: Ordeal / Q40745
# Ordena Publikoko Auzitegia

Ordena Publikoko Auzitegia (gaztelaniaz: Tribunal de Orden Público edo TOP) Espainian frankismoaren amaierako epaitegi berezia izan zen. Haren eginkizuna diktadura-erregimen horren pean delitu politikotzat jotzen ziren jokabideak zigortzea izan zen, Ordena Publikoko Auzitegia sortu arte jurisdikzio militarraren eskumenekoak izan baitziren. Hala ere, "terrorismo" bezalako delitu "politiko" larrienak auzitegi militarrek epaitzen jarraitu zuten. Madrilgo Salestarren Jauregia zuen egoitza. 1963ko abenduan sortu eta 1977ko urtarrilean deuseztatu zuten. Espainiako Auzitegi Nazionalak ordezkatu zuen.

## Erreferentziak

* ↑ Águila, J.J.. (2001). El TOP. La represión de la libertad (1963-1977). Bartzelona: Ed. Planeta.
* ↑ (Gaztelaniaz) Gallego López, Manuel. (2016). La creación de la Audiencia Nacional desde el Tribunal de Orden Público. UNED.

## Kanpo estekak

* Datuak: Q3326053
# Orsago

Orsago Italiako udalerri bat da. Trevisoko probintzian kokatuta dago, Veneto eskualdean. 3.816 biztanle ditu, 10,71 kilometro koadroko azaleran banatuta.

## Mugakideak

Orsagok honako udalerri hauekin egiten du muga:
Cordignano Godega di Sant'Urbano Gaiarine

## Kanpo estekak

* Datuak: Q46510
* Multimedia: Orsago / Q46510
# Orrville (Ohio)

Orrville Ohioko hiri bat da. Wayne konderrian kokatua dago. 2010ean 8.380 biztanle zituen, 14,87 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q935692
* Multimedia: Orrville, Ohio / Q935692
# Orsa udalerria

Orsa Suediako udalerria da. Dalarnan kokatua dago. 1797,39 km² ditu eta 6.760 biztanle ditu.

## Mugakideak

Honako udalerri hauekin egiten du muga:
Mora udalerria Rättvik udalerria Härjedalen udalerria Ljusdal udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q504630
* Multimedia: Orsa Municipality / Q504630
# Orsans (Aude)

Orsans (frantsesez eta ofizialki: Orsans) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 96 biztanle zituen.

## Demografia
### Biztanleria

2007an Orsans udalerrian erroldatutako biztanleak 90 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 34 familiaren etxebizitza nagusia ziren, 13 bigarren erresidentzia ziren eta 6 hutsik zeuden. Etxebizitza guzti hauek 53etxeak ziren. 34 etxebizitza nagusietatik 27 bere jabearen bizilekua ziren, 6 alokairuan okupaturik zeuden eta 1 doan lagata zegoen; 9 etxek lau gela zituzten eta 25 etxek bost zituzten. 33 etxek euren parking plaza propioa zuten azpian. 16 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Orsans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 12 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 4 |
| 8 | 50-54 | 4 |
| 4 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 4 |
| 8 | 25-29 | 8 |
| 0 | 20-24 | 4 |
| 0 | 15-19 | 8 |
| 0 | 10-14 | 0 |
| 8 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 58 ziren, horien artean 39 aktiboak ziren eta 19 inaktiboak ziren. 39 pertsona aktiboetatik 36 lanean zeuden (18 gizon eta 18 emakume) eta 3 langabezian zeuden (1 gizon eta 2 emakume). 19 pertsona inaktiboetatik 2 erretiraturik zeuden, 8 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 eraikuntza enpresak ziren eta 1 zerbitzu enpresa zen.
2009an norbanakoentzat zegoen zerbitzu bakarra zurgina zen.
2000. urtean Orsans udalerrian 18 nekazaritza-ustiategi zeuden, 1.080 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q204158
* Multimedia: Orsans (Aude) / Q204158
# Orrville (Alabama)

Orrville Alabamako herri bat da. Dallas konderrian kokatua dago. 2010ean 204 biztanle zituen, 75,7 kilometro koadrotan banatuta.

## Ikus, gainera

* Dallas konderria

## Kanpo estekak

* Datuak: Q65985
# Orsai

Orsai 2021eko urtarrilaren 1ean sortutako musika-taldea da. Taldea Athletic Club de Bilbaoko jokalariek sortu zuten; Orsai taldearen kideak Asier Villalibre, Dani Garcia, Oscar de Marcos, Mikel Balenziaga, Mikel Vesga eta Iñigo Lekue dira. Asier Villalibre abeslaria eta tronpeta-jotzailea da, Dani Garciak bateria jotzen du, Oscar de Marcosek Mikel Balenziagak eta MIkel Vesgak gitarra jotzen dute, eta Iñigo Lekuek baxua.
SORRERA
Taldeak 2019an egin zuen bere lehen agerpena ETBn, baina taldea ez zen ofizial egin 2021eko urtarrilaren 1era arte.
"Orsai musika taldea ez da bakarrik Rock talde bat, lagun talde bat ere bada" horrela azaltzen du Orsai musika taldeak twitterren. Athleticeko jokalari eta lagun batzuek sortutako taldea da eta horrek azaltzen du zergatik nahi izan zuten proiektu honekin hasi.
"Orsai" hitzak ingelesetik hartutako mailegu batean du jatorria; hain zuzen, jendeak ingelesetik hartutako "off side" (jokoz kanpo) hitza esan beharrean "orsai" ahoskatzean. Beraz, hortik hartu zuten taldearen izena.
DISKOAK ETA ABESTIAK
ETBn egin zuten lehenengo interpretazioa 2019. urtean izan zen, Itoiz taldearen "Lau teilatu" abestiaren bertsio bat abestu zutenean. Geroago, Espainako Supercopan ACDC rock taldearen "High way to hell" abestiaren bertsio bat egin zuten. Baina haien lehenengo diskoa eta abestia 2021eko urtarrilaren 21ean atera zuten "One club men", oraingoan Supercopako titulua ospatzeko. Horren ostean beste bi abesti atera dituzte: "Corazón de tango" eta "Seré tu estrella".
# Olèrdola

Olèrdola Kataluniako udalerria da, Alt Penedès eskualdean eta Bartzelonako probintzian kokatua. 30,15 km²-ko azalera du eta 2009ko urtarrilaren 1eko erroldaren arabera 3.462 biztanle zituen.

## Banaketa administratiboa

Zortzi herri, auzo eta eremutan banaturik dago:
| Herriaren izena | Biztanleak |
| Can Trabal | 301 |
| Daltmar | 353 |
| Moja | 1.285 |
| Polígon Industrial de Sant Pere Molanta | 12 |
| Polígon Industrial el Clot de Moja | 0 |
| Sant Miquel d'Olerdola | 327 |
| Sant Pere Molanta | 552 |
| Viladellops | 34 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.436 | 1.495 | 1.561 | 1.455 | 1.404 | 1.234 | 1.332 | 1.570 | 1.579 | 1.607 | 2.422 | 3.462 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* Datuak: Q1228441
* Multimedia: Olèrdola / Q1228441
# Olzai

Olzai Nuoroko (Sardinia, Italia) udalerria da.

## Kanpo estekak

* Datuak: Q295351
* Multimedia: Olzai / Q295351
# Olzheim

Olzheim Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 557 biztanle zituen 16,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q646678
* Multimedia: Olzheim / Q646678
# Olérongo arauak

Olérongo arauak (frantsesez: Rôles d'Oléron) Europa mendebaldeko itsas (edo amiralgo) legeetako lehen adierazpen formalak izan ziren, 1160. urtekoak. Bertan, itsas nabigazioko epaien idatzizko bilduma bat egin zuten, Europako Atlantikoaren kostaldean segitzen ziren ohituren arabera.

## Sorburua

Leonor Akitaniakoak agindu zituen 1160 inguruan, Louis VII.a erregea orduko bere lehen senarrarekin batera Bigarren Gurutzadatik itzuli zenean. Arauak Erdi Aroko Europako ohiturazko itsas legean oinarritzen ziren (lex maritima). Bertan, Europako Atlantikoaren kostaldean, baita Kantauri Itsasokoan ere, zituzten ohituretan oinarrituz eman ziren epaien araberako bilduma osatu zen idatziz.
Jatorriz, ohiturazko itsas lege hori ahozkoa zen, baina Erdi Aroko itsas kodeetan idatziz jartzen hasi ziren. Ohiturazko itsas legea bera Lex Rhodia zaharrean oinarritzen zen, K.o. I. mendetik Mediterraneo Itsasoko merkataritza gobernatu zuena. Leonorrek Jerusalengo Balduin III.a erregearen gortean zegoela ezagutu bide zuen hori. Oléron uhartearen arabera izendatzen dira, uhartean baitzegoen Atlantikoko marinelen gremio garrantzitsuena.
Leonorrek Ingalaterran ere agindu zituen erregeorde eskumenak eskuratu zituenean, Rikardo Lehoi Bihotza Hirugarren Gurutzadan zela.

## Erreferentziak

* 1 2 «4 El fuero de San Sebastián» www.ingeba.org (Noiz kontsultatua: 2021-06-07).

## Ikus, gainera

* Donostiako forua

## Kanpo estekak

* Datuak: Q556537
# Olé Olé

Olé Olé espainiar pop musika taldea da. Bertatik Vicky Larraz, Marta Sánchez edo Sonia Santana bezalako abeslariak pasa dira. «Olé Olé» 1982an sortu zuten, CBS diskografikoak Mecano antzeko techno-pop talde bat sortzea erabaki zuenean.

## Taldekideak

* Vicky Larraz (ahotsa, 1983-1985, 2013, 2016- ).
* Juan Tarodo †(bateria, 1983-1993).
* Emilio Estecha (baxua, 1983-1991, 2013, 2016- ).
* Luis Carlos Esteban (teklatuak, 1983-1985, 2007).
* Gustavo Montesano (gitarra, 1983-1993, 2007, 2013, 2016- 2018).
* Marta Sánchez (ahotsa, 1986-1991).
* Marcelo Montesano (teklatuak, 1986-1993, 2013, 2016-2017).
* Sonia Santana (ahotsa, 1992-1993, 2013).
* Marta Domínguez (ahotsa, 2007).

## Estudioko albumak

* 1983: Olé Olé
* 1984: Voy a mil
* 1986: Bailando sin salir de casa
* 1987: Los caballeros las prefieren rubias
* 1988: Cuatro hombres para Eva
* 1990: 1990
* 1992: Al descubierto
* 2007: Grandes éxitos y otras terapias de grupo (fase 4)
* 2016: Sin control (duetoak)
* 2017: En control
* 2017: Olé Olé 2.0 (EP)

## Erreferentziak

* ↑ Íñigo, José María; Pardo, José Ramón. (2006). Una historia del pop y el rock en España: Los 80. RTVE Música, 74-75 or. ISBN 84-921325-7-4..

## Kanpo estekak

* Datuak: Q6050393
# Oléron

Oléron (frantsesez: Île de Oléron) Itsas Charenteko kostaldean dagoen uhartea da. Rocheforten ondoan kokaturik, Euskaldunen badian, uharteak 30 kilometroko luzera eta 8 kilometroko zabalera ditu, herrialdeko bigarren uharterik handiena izanik. 1966an amaituriko zubi batek uhartea eta kontinentea lotzen ditu.

## Historia

VII. eta VIII. mendeetan, Aethicus Istriakoaren Cosmographiaren arabera, gertuko Ré uhartearekin batera, Vacetae Insulae edo Vacetiar uharteak osatzen zuen. Vaceti baskoien beste izena denez, orduko baskoi edo gaskoiek uhartearen jabetza omen zutela adierazten du.
1152 eta 1160 artean Leonor Akitaniakoak bertan Rôles d'Oléron edo Olérongo arauak ezarri zituen, itsas-legearen aitzindariak izan zirenak. 1306an Eduardo I.a Ingalaterrakoak Eduardo bere semeari eman zion, Akitaniako dukerriaren barnean.
1586an, Erlijio Gerretan zehar, Agrippa d'Aubignék uhartea konkistatu zuen.

## Banaketa administratiboa

Uharteko udalerriek herri elkargo (communauté de communes) bat osatzen dute. Hona hemen udalerriak:
* La Brée-les-Bains
* Le Château-d'Oléron
* Dolus-d'Oléron
* Le Grand-Village-Plage
* Saint-Denis-d'Oléron
* Saint-Georges-d'Oléron
* Saint-Pierre-d'Oléron
* Saint-Trojan-les-Bains

## Erreferentziak

* ↑ Collins, Roger. (1988). «The Vaccaei, the Vaceti, and the rise of Vasconia» Studia Historica VI (Salamanca): 214..

## Kanpo estekak

* Turismo-webgunea (Frantsesez)
* Datuak: Q292568
* Multimedia: Île d'Oléron / Q292568
# Neolissochilus longipinnis

Neolissochilus longipinnis Neolissochilus generoko animalia da. Arrainen barruko Actinopterygii klasean sailkatzen da, Cyprinidae familian.

## Erreferentziak

* ↑ (Ingelesez) FishBase

## Ikus, gainera

* Neolissochilus
* Cyprinidae

## Kanpo estekak

* FhisBase.org
* Datuak: Q3760594
# Oze Parke Nazionala

Oze Parke Nazionala (japonieraz: 尾瀬国立公園, Oze Kokuritsu Kōen) Japoniako Honshu uhartearenerdialdean dagoen Parke Nazional ezaguna da. Hedaduraz oso txikia den arren lau prefeturatan zabaltzen da: Fukushima, Niigata, Gunma eta Tochigi.
Parkea berria da, 2007an ezarri baitzen Nikkō Parke Nazionaletik bereiztean. Oze eremuko mendialde eta padurak hartzen ditu.

## Iruditegia

* Shibutsu mendia.
* Hiuchigatake mendia.
* Aizukoma mendia.
* Ōe hezeguneak.
* Basoak.

## Kanpo estekak

* (Japonieraz) Jōdodaira bisita gunearen webgunea
* Datuak: Q1204729
* Multimedia: Oze National Park / Q1204729
# Ozeaniarra (ekozona)

Ozeaniarra Lurrazaleko zortzi ekozona edo erreinu biogeografikoetatik bat da. Hitz hau ekologia, botanika, zoologia eta biogeografian asko erabiltzen da.
Ozeaniar ekozonak Mikronesia, Fiji eta Polinesia gehiena (Zeelanda Berria izan ezik) hartzen ditu barnean. Ekozonarik txikiena da eta baita kontinenterik ez duen bakarra ere.

## Kanpo estekak

* Datuak: Q303045
* Multimedia: Oceanian realm / Q303045
# Ozeanida

Ozeanidak edo Potamoiak greziar mitologian, (grezieraz Ποταμοι, ibaiak, latinez fluminae) ibaietako jainkoak ziren ustez, eurek gobernatzen zituzten ibaien personifikazioak. Hesiodok, Ozeano (mitologia) eta Tetisen seme egiten ditu, eta zerrenda bat osatzen du, garai hartan ezagutzen zen ibai bakoitzeko bat. Honela, ozeanideen nebak izango ziren.
Bizar luzeko agureak bezala irudikatzen ziren, gobernaturiko ibaiaren propioak ziren landare eta animaliekin. Tokiko landareekin eginiko koroak zeramatzaten edo bi adar, ibaia bi beso edo ibaiadarretan banatzen bazen. Euren izena esaten zen gurutzatu aurretik, merezi zuten errespetu guztiarekin. Eskultura askotan, ibaietako jainkoak txanbiletan sostengatzen dira, nondik ibaiaren ura irtetzen den, gehiago edo gutxiago okertuta, ibaiaren urak igarotzen ziren abiadaren arabera.

## Ozeanida zerrenda

* Azis
* Aeas
* Alfeo
* Almon
* Amfriso
* Apidano
* Akeloo
* Akeronte
* Ardesko
* Asopo
* Asterion
* Axio
* Kaistro
* Zebren
* Zeko
* Zefiso
* Zidno
* Kladeo
* Kratais
* Kremetes
* Kriniso
* Egeo
* Enipeo
* Erasino
* Eridano
* Eskamandro
* Esepo
* Esperkio
* Estrimon
* Eufrates
* Ebeno
* Fasis
* Graniko
* Haliakmon
* Heptaporo
* Hermo
* Hidaspes
* Inako
* Istro
* Janto
* Ladon
* Marsias
* Meandro
* Minzio
* Neso
* Nilo
* Numizio
* Partenio
* Peneo
* Reso
* Rodio (mitologia)
* Sangario
* Selemno
* Simois
* Termesios
* Tiberino (erromatar mitologian)
* Tiberto (erromatar mitologian)
* Triton (mitologia)
* Bolturno (erromatar mitologian)

## Kanpo estekak

* (Ingelesez) Ibaietako jainkoak
* Datuak: Q3027575
* Multimedia: Oceanids / Q3027575